सैकल ने कहा, 'मैंने नहीं सुना कि परिषद के किसी भी सदस्य ने पाकिस्तान में आतंक की सुरक्षित पनाहगाहों की मौजूदगी से इनकार किया हो। मैंने नहीं सुना किसी परिषद का कोई सदस्य उठा हो और उसने कहा हो कि यह सच नहीं है।' उन्होंने कहा, 'लेकिन हमें इससे भी आगे जाना होगा। हमें परिषद में आम सहमति बनानी होगी कि हां, वे वहां पर हैं। एक बार आम सहमति बन जाने के बाद कि वहां पर (पाकिस्तान में) वे (आतंकी) है, सुरक्षा परिषद कार्रवाई करने को बाध्य होगी।' उन्होंने कहा कि यह मुद्दा यूएनएससी में कई बार आ चुका है। परिषद के कई सदस्य अब इस बारे में खुलकर बात कर रहे हैं।